Na  temelju članka 20. Zakona o predškolskom odgoju i obrazovanju („Narodne novine“ broj 10/97, 107/07,94/13, 98/19, 57/22, 101/23 i 22/26) te članka 49. Statuta Dječjeg vrtića „Tratinčica“ Brinje KLASA:601-02/22-05/07, URBROJ:2125/44-22-03-03 od 30.12.2022. (u nastavku teksta: Vrtić) i Odluke Općinskog vijeća Općine Brinje KLASA._______, Upravno vijeće Dječjeg vrtića „Tratinčica“ na 01. sjednici ____________.2026. godine, donosi

 PRAVILNIK
      O UPISU DJECE U DJEČJI VRTIĆ „TRATINČICA“ BRINJE

I. OPĆE ODREDBE

Članak 1.
1) Ovim Pravilnikom o upisu djece i ostvarivanju prava i obveza korisnika usluga u Dječjem vrtiću „Tratinčica“ (u nastavku teksta: Pravilnik) uređuju se pravila upisa, pohađanja i ispisa djece rane i predškolske dobi u Dječji vrtić „Tratinčica“ Brinje, način organiziranja i ostvarivanja programa predškolskog odgoja, obrazovanja, zdravstvene zaštite, prehrane i socijalne skrbi djece rane i predškolske dobi, te prava i obveze roditelja odnosno skrbnika djece - korisnika usluga u Dječjem vrtiću (u nastavku teksta: korisnici). 
2) Korisnici usluge u smislu ovog Pravilnika smatraju se zakonski zastupnici djece koja pohađaju odnosno za koje je podnijet zahtjev za smještajem djeteta u Vrtić.
Pojedini izrazi u smislu ovog Pravilnika imaju slijedeće značenje:
1. Obitelj je uža obitelj koju čine roditelj/zakonski zastupnici i djeca koja žive u istom kućanstvu.
1. Dijete je osoba do navršenih 18 godina života.
1. Samohrani roditelj je roditelj koji sam skrbi za svoje dijete i uzdržava ga.
1. Jednoroditeljska obitelj je obitelj koju čine dijete, odnosno djeca i jedan roditelj.
3) U cijelom tekstu Pravilnika izrazi koji se koriste za fizičke osobe u muškom rodu su 
neutralne i odnose se na osobe muškog i ženskog spola.

Članak 2.
Odredbe ovog Pravilnika koje se odnose na roditelje na odgovarajući se način primjenjuju na skrbnike i udomitelje.


Članak 3.
1) Vrtić kao javne ovlasti obavlja upise djece u Vrtić i ispise djece iz Vrtića s vođenjem odgovarajuće dokumentacije.
2) Kada Vrtić u vezi s poslovima iz prethodnog stavka ovog članka obavlja kao javne ovlasti, odlučuje o pravu, obvezi ili pravnom interesu djeteta, roditelja ili skrbnika ili druge fizičke ili pravne osobe, dužan je postupati prema odredbama zakona kojim se uređuje opći upravni postupak.

II. UPIS DJECE U PROGRAME DJEČJEG VRTIĆA
Članak 4.
1) U Vrtić upisuju se djeca s navršenih godinu dana života do 31. kolovoza tekuće godine, do polaska u osnovnu školu i to u:
-  redovite programe njege, odgoja, obrazovanja, zdravstvene zaštite, prehrane i  
   socijalne skrbi djece rane i predškolske dobi, koji su prilagođeni razvojnim  
   potrebama djece i njihovima mogućnostima i sposobnostima,
-  program predškole za djecu u godini prije polaska u osnovnu školu.
2) Programi se provode sukladno uvjetima propisanim Zakonom o predškolskom odgoju i obrazovanju, Državnim pedagoškim standardom, Nacionalnim kurikulum za rani i predškolski odgoj i obrazovanje, provedbenim propisima donesenim prema odredbama tog zakona i općim aktima Vrtića.

Članak 5.
1) Redoviti jaslički program je namijenjen djeci od navršenih godinu dana do 3 godine života. Prag za upis u jaslice se uzima dijete koje do 30. rujna godine u kojoj se provode upisi u redovite programe ne navrši 3 godine života. Iznimno, na prijedlog ravnatelja/ice ili komisije za upise se može utvrditi i drugi prag za upis u jaslice. 
2) Redoviti vrtićki program namijenjen je djeci od navršenih 3 godine života do polaska u školu.
3) Program predškole namijenjen je djeci koja u godini dana prije polaska u osnovnu školu ne pohađaju vrtić.
 Program predškole za djecu koja pohađaju vrtić integriran je u redoviti program predškolskog odgoja vrtića.
 Vrtić je dužan, sukladno Državnom pedagoškom standardu predškolskog odgoja i obrazovanja, Zakona o predškolskom odgoju i obrazovanju, samostalno ili u suradnji s osnovnom školom osigurati ostvarivanje programa predškole za djecu u godini prije polaska u osnovnu školu koja nisu uključena u redoviti program Vrtića. Sadržaj i trajanje programa predškole Pravilnikom propisuje ministar nadležan za obrazovanje.
 Program je besplatan za korisnike usluga.
 Program financiraju nadležno Ministarstvo i osnivač.

Članak 6.
1) Pedagoška godina započinje 1. rujna tekuće, a završava 31. kolovoza sljedeće godine.
2) U novu pedagošku godinu se upisuje onoliko djece koliko se u tekućoj godini ispiše iz Vrtića, odnosno dok se ne popune postojeći kapaciteti Vrtića sukladno Državnim pedagoškim standardima predškolskog odgoja i naobrazbe i odluci o upisu.
3) Upisi se provode na temelju odluke o upisima koju za svaku pedagošku godinu donosi Upravno vijeće Vrtića uz suglasnost Osnivača.

Članak 7.
1) Jednom upisano dijete u jaslice, odnosno vrtić ima pravo na mjesto u Vrtiću do polaska u osnovnu školu, odnosno do ispisa.
2) Polaznik Vrtića predškolske dobi kojemu je odgođen polazak u školu, ima pravo pohađati vrtić i narednu pedagošku godinu, ali samo na temelju Rješenja Ureda državne uprave Ličko-senjske županije o odgodi upisa u prvi razred osnovne škole, te je korisnik dužan donijeti preslike tog Rješenja.

Članak 8.
Upisi djece u redovite programe Dječjeg vrtića provode se elektroničkim putem, korištenjem informatičkog sustava eUpisi dostupnog na službenim stranicama Dječjeg vrtića „Tratinčica“ Brinje.							

Članak 9.
1) Pravo na upis u programe Vrtića imaju djeca roditelja s prebivalištem na području Općine Brinje, a ukoliko ima slobodnih mjesta, u pojedine programe mogu se upisati i djeca roditelja s prebivalištem na području drugih gradova i općina odnosno djeca roditelja koji nisu državljani Republike Hrvatske.
2) Roditelji koji upisuju djecu u Vrtić „Tratinčica“ Brinje a koji imaju prebivalište izvan Općine Brinje plaćaju punu ekonomsku cijenu smještaja djeteta u predškolskoj ustanovi.
Roditelji koji imaju nepodmirena dugovanja prema Vrtiću (roditelji – dužnici) ne mogu podnositi zahtjev za upis dok ne podmire dugovanja.

Članak 10.
Za upis djeteta u Vrtić dostavlja:
1. popunjeni obrazac zahtjeva za upis djeteta 
            te prilaže digitalizirane izvornike ili elektroničke zapise sljedećih dokumenata:
1. izvadak iz matice rođenih ili rodni list s podacima o rođenju djeteta (bez obzira na datum izdavanja isprave)
1. potvrda MUP-a o prebivalištu djeteta, ne starije d 90 dana od dana početka razdoblja za podnošenje Zahtjeva
1. potvrda MUP-a o prebivalištu oba roditelja, samohranog roditelja ili roditelja iz jednoroditeljske obitelji, ne starije od 90 dana od dana početka razdoblja za podnošenje Zahtjeva
1. preporuke stručnjaka i ostala dokumentacija relevantna za utvrđivanje specifičnih razvojnih i zdravstvenih potreba i statusa djeteta
1. ostali dokumenti kojima se dokazuju činjenice bitne za ostvarivanje prednosti pri upisu:
a)  dijete roditelja invalida Domovinskog rata,
	b)  dijete iz obitelji s troje ili više djece,
	c)  dijete zaposlenih roditelja,
	d)  dijete s teškoćama u razvoju,
e)  dijete samohranih roditelja te djeca iz jednoroditeljskih obitelji i djeca u  
     udomiteljskim obiteljima,
f)   dijete osobe s invaliditetom,
g)  dijete koje je ostvarilo pravo na socijalnu uslugu smještaja u udomiteljskoj obitelji
h)  dijete roditelja koji primaju dječji doplatak.
								
Radi ostvarivanja prednosti pri upisu roditelj djeteta je dužan predati isprave kojima se dokazuju kriteriji za ostvarivanje prednosti iz čl.10. ovog Pravilnika:
- za dijete roditelja invalida Domovinskog rata - rješenje nadležnog ministarstva o statusu invalida Domovinskog rata, 
- za dijete s teškoćama u razvoju - mišljenje stručnog povjerenstva osnovanog po propisima iz područja socijalne skrbi ili odgovarajući medicinski i drugi nalazi, mišljenja i rješenja nadležnih tijela, ustanova i vještaka ,
- za dijete koje ima specifične razvojne i/ili zdravstvene potrebe: relevantna dokumentacija za utvrđivanje navedenih potreba i statusa djeteta,
- za dijete samohranog zaposlenog roditelja - potvrda poslodavca o zaposlenju roditelja ili elektronički zapis Hrvatskog zavoda za mirovinsko osiguranje o trenutačnom zaposlenju roditelja ne stariji od mjesec dana od dana podnošenja prijave za upis, rodni list djeteta ne stariji od 3 mjeseca od dana podnošenja prijave za upis, preslika smrtnog lista, smrtovnice ili 
izvatka iz matice umrlih za preminulog roditelja ili drugu javnu ispravu kojom se dokazuje da roditelj sam skrbi i uzdržava dijete ,
- za dijete koje živi samo s jednim, zaposlenim roditeljem: potvrda poslodavca o zaposlenju roditelja ili elektronički zapis Hrvatskog zavoda za mirovinsko osiguranje o trenutačnom zaposlenju roditelja ne stariji od mjesec dana od dana podnošenja prijave za upis  te presuda o razvodu braka ili drugi dokaz da drugi roditelj ne živi u zajedničkom kućanstvu,
- za dijete u udomiteljskoj obitelji - rješenje da je dijete u udomiteljskoj obitelji,
- za dijete oba zaposlena roditelja - potvrda poslodavca o zaposlenju roditelja ili elektronički zapis Hrvatskog zavoda za mirovinsko osiguranje o trenutačnom zaposlenju roditelja ne stariji od mjesec dana od dana podnošenja prijave za upis ,
- za dijete iz obitelji s troje ili više djece - presliku rodnih listova ili izvatka iz matice rođenih ostale djece u obitelji ,
- za dijete roditelja koji prima dječji doplatak - rješenje ili potvrda Hrvatskog zavoda za mirovinsko osiguranje o pravu na dječji doplatak za tekuću godinu,
- za dijete koje živi u iznimno teškim socijalnim i zdravstvenim prilikama: preporuka Centra za socijalnu skrb.

Prilikom dolaska na inicijalni razgovor roditelj je obvezan dostaviti:
1. popunjeni inicijalni upitnik (obrazac upitnika dostavlja se na adresu elektroničke pošte prijavitelja putem sustava eUpisi)
1. potpisanu privolu za obradu podataka
1. presliku iskaznice imunizacije djeteta te potvrdu pedijatra ili obiteljskog liječnika, ako su djetetu utvrđene kontraindikacije na pojedina cjepiva
 
Prije početka ostvarivanja programa roditelj je obvezan Dječjem vrtiću dostaviti:
1. potvrdu nadležnog liječnika o obavljenom sistematskom zdravstvenom pregledu predškolskog djeteta prije upisa u dječji vrtić, ne stariju od 60 dana od dana početka ostvarivanja programa
Članak 11.
Na zahtjev Upisnog povjerenstva roditelj je obvezan dostaviti:
	-izvornike dokumenata priloženih uz Zahtjev na uvid
	-dodatne dokumente radi pojašnjenja dostavljenih isprava ili provjere činjenica 
	 vezanih uz ostvarivanje prednosti pri upisu

Članak 12.
	KRITERIJI
	DOKUMENTACIJA
	BODOVI

	Djeca roditelja invalida Domovinskog rata
	Rješenje o statusu HRVI, preslika smrtnog lista ili izvadak iz matice umrlih
	
6

	Dijete iz obitelji s troje i više djece
	Za svako dijete rodni list ili izvadak iz Matice rođenih
	1

	Djeca obaju zaposlenih roditelja
	Orginal potvrda poslodavca o zaposlenju roditelja ne starija od 30 dana ili potvrda fakulteta o statusu redovnog studenta
	
10

	Djeca s teškoćama u razvoju i kroničnim bolestima koja imaju nalaz i mišljenje tijela vještačenja ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja
	Preslika zdravstvene i druge dokumentacije (sukladno članku 6.Državnog pedagoškog standarda)
	


8


	Djeca samohranih roditelja

                                                                                                                           
Djeca jednorodnih obitelji
	Pravomoćna presuda o razvodu braka, rodni list djeteta ne stariji od 3 mjeseca, odluka o roditeljskoj skrbi, izvod iz matice umrlih za drugog roditelja, uvjerenje nadležnog Hrvatskog zavoda za socijalni rad o privremenom uzdržavanju ili druga isprava kojom se dokazuje da roditelj sam skrbi i uzdržava dijete.

	
10

	Djeca osoba s invaliditetom upisanih u Hrvatski registar osoba s invaliditetom
	Rješenje o invalidnosti
	5

	Djeca koja su ostvarila pravo na socijalnu uslugu smještaja u udomiteljskim obiteljima
	Preslika rješenja da je dijete u udomiteljskoj obitelji
	
2

	Djeca koja imaju prebivalište ili boravište na području dječjeg vrtića
	Potvrda o mjestu prebivališta/boravišta djeteta
	
10

	Djeca roditelja koji primaju doplatak na djecu ili roditelja korisnika zajamčene minimalne naknade
	Rješenje o pravima na doplatak za djecu, rješenje roditelja korisnika zajamčene minimalne naknade
	
2




 Bodovanje se ne primjenjuje ako ima više slobodnih mjesta nego zahtjeva za upis.
 Roditelj može ostvariti bodove po više temelja iz članka 12. ovog Pravilnika u kojem slučaju se bodovi zbrajaju.

Članak 13.
1) Na osnovi isprava iz članka 10. ovog Pravilnika se utvrđuje zbroj bodova za svako dijete.
2) Prednost pri upisu, u okviru utvrđenog broja slobodnih mjesta po programima i odgojnim skupinama ostvaruje dijete s većim zbrojem bodova.
3) Ukoliko nakon primjene članka 12. ovog Pravilnika dvoje ili više djece ostvaruje jednak broj bodova, prednost pri upisu utvrđuje Komisija za upis djece dječjeg vrtića na način da prednost pri upisu ostvaruje dijete iz obitelji s većim brojem malodobne djece ukoliko po toj osnovi već nije ostvarilo bodove, zatim dijete s prošlogodišnje liste neupisane djece, te dijete čiji brat ili sestra već pohađa Vrtić. 
4) Ako i nakon primjene kriterija iz stavka 3. ovog članka dvoje ili više djece ostvaruje jednak broj bodova, prednost se utvrđuje po kriteriju starosti djeteta, od starijeg prema mlađem za djecu vrtićkog uzrasta dok se za djecu jasličkog uzrasta utvrđuje kriterij od mlađeg prema starijem.
5) Ako i nakon primjene kriterija iz stavka 4. ovog članka dvoje ili više djece ostvaruje jednak broj bodova, prednost se utvrđuje po kriteriju ranijeg datuma podnošenja Zahtjeva.
						
Članak 14.
1) Postupak upisa djece u Vrtić vodi ravnatelj/ica.
2) U slučaju kada je broj djece veći od kapaciteta koje Vrtić može primiti tada postupak upisa vodi komisija koju imenuje Upravno vijeće Dječjeg vrtića.
3) Upravno vijeće imenuje  u komisiju tri člana. Jedan član je iz redova Upravnog vijeća a  dva člana  komisije su  iz redova odgojitelja Vrtića. Između tri člana komisije Upravno vijeće imenuje predsjednika. Komisija se imenuje na vrijeme od dvije godine.
4) Komisija radi na sjednicama koje saziva predsjednik, sjednica se može održati ako je nazočna većina članova komisije.
 Komisija odlučuje većinom članova ukupnog broja članova.
5) Po potrebi komisija može na svoje sjednice pozivati predstavnike Centra za socijalnu skrb, Doma zdravlja i drugih radi pribavljanja mišljenja i podataka bitnih za odlučivanje.
6) O radu komisije vodi se zapisnik.
7) Rad komisije nadzire ravnatelj/ica.
	              
Objava rezultata upisa

Članak 15.
 Rezultati upisa u redovitom upisnom roku se objavljuju na oglasnoj ploči Vrtića u roku 15 dana od završetka redovitog upisnog roka.
Komisija o svom radu za vrijeme redovitih upisa sastavlja izvješće koje sadrži slijedeće podatke: 
- mjesto, datum i sat održavanja sjednice 
- podatke o prisutnim članovima komisije 
- podatke o tijeku postupka 
- podatke o broju slobodnih mjesta ukupno i po programima 
- broj zaprimljenih zahtjeva za upis ukupno i po programima 
- broj prihvaćenih zahtjeva za upis ukupno i po programima 
- broj odbačenih zahtjeva za upis ukupno i po programima uz obrazloženje 
- broj odbijenih zahtjeva za upis ukupno i po programima uz obrazloženje 
- broj slobodnih mjesta nakon završetka upisnog postupka upisa ukupno i po programima.

Članak 16.
Ravnatelj/ica Dječjeg vrtića je dužna osnivača obavijestiti o:
1. odbijenim zahtjevima za upis djece s obrazloženjem i prijedlogom za rješavanjem
1. slobodnim kapacitetima Vrtića nakon izvršenog upisa djece.

Žalbeni postupak

Članak 17.
1) Protiv odluke o upisu roditelj ima pravo žalbe Upravnom vijeću u roku od 15 dana od dana objave rezultata, odnosno od dana primitka obavijesti o rezultatu upisa.
2) Upravno vijeće o žalbi odlučuje u roku od 15 dana od dana predaje uredne žalbe.
3) Upravno vijeće po žalbi može:													 	
1. odbaciti žalbu kao neopravdanu,
1. odbiti žalbu kao neosnovanu i potvrditi odluku komisije,
1. usvojiti žalbu i ukinuti odluku komisije, te samo donijeti odluku o upisu odnosno smještaju djeteta ili vratiti komisiji na ponovno odlučivanje.
4) Odluka Upravnog vijeća je konačna. O svojoj odluci Upravno vijeće izvještava roditelja.
5) U radu Upravnog vijeća sudjeluje i predstavnik komisije bez prava odlučivanja.

Članak 18.
1) Vrtić s roditeljem djeteta koje je primljeno u Vrtić sklapa Ugovor o korištenju usluga u dječjem vrtiću (u daljnjem tekstu: Ugovor). Ugovor vlastoručno potpisuju roditelj djeteta koje je upisano u Vrtić i ravnatelj/ica Vrtića. 
2) Ugovorom roditelj i Vrtić utvrđuju međusobna prava i obveze.


Članak 19.
 Dijete se može upisati u Vrtić jednom tijekom pedagoške godine.
Članak 20.
 Upisi se ne provode za djecu koja pohađaju Vrtić.

III. OSTVARIVANJE PRAVA I OBVEZA KORISNIKA USLUGA DJEČJEG    VRTIĆA

Članak 21.
Roditelj – korisnik usluga ima pravo:
1. prije početka ostvarivanja programa biti upoznat s uvjetima boravka djeteta te pravima i obvezama korisnika usluga,
1. putem individualnih razgovora i roditeljskih sastanaka biti redovito izvještavan o razvoju i napredovanju djeteta, te sudjelovati u različitim oblicima suradnje roditelja s Dječjim vrtićem,
1. podnositi zahtjeve nadležnim tijelima Vrtića radi zaštite pojedinačnih prava djeteta,
1. sudjelovati u upravljanju Vrtićem na način utvrđen zakonom i Statutom Vrtića, birati i biti biran za predstavnika roditelja korisnika usluga u Upravnom vijeću Vrtića.
							
Članak 22.
Roditelj - korisnik usluga dužan je:
1. prije početka ostvarivanja programa dostaviti potvrdu nadležnog liječnika o zdravstvenom stanju djeteta, knjižicu cijepljenja na uvid,
1. ne dovoditi u Vrtić bolesno dijete, a nakon liječenja dostaviti potvrdu nadležnog liječnika kojom se dozvoljava djetetu ponovni boravak u Vrtiću,
1. najkasnije do tridesetog u mjesecu uplaćivati utvrđeni iznos sudjelovanja u naknadi cijene programa u skladu s odlukom osnivača,
1. izvijestiti pismeno Vrtić o ispisivanju djeteta iz Vrtića najkasnije petnaest dana prije ispisivanja (zahtjev), te podmiriti sve dospjele troškove programa.

Članak 23.
Vrtić je dužan:
1. organizirati rad s djecom u jaslicama i vrtiću u skladu s propisanim programskim usmjerenjem i osnovama standarda predškolskog programa.
1. surađivati s obitelji djeteta i osigurati redovno izvještavanje korisnika usluga i njihovo sudjelovanju u upravljanju Vrtićem u skladu s Zakonom i Statutom Vrtića,
1. omogućiti zaštitu pojedinačnih prava korisnika usluga podnošenjem žalbe odnosno zahtjeva Upravnom vijeću Vrtića,
1. upozoriti korisnike usluga da Vrtić pridržava pravo na raspoređivanje djeteta iz jedne odgojne skupine u drugu
1. upozoriti korisnika usluga da Dječji vrtić može otkazati djetetu ostvarivanje programa ako korisnik ne plati dospjele obveze u roku od (60) šezdeset dana od  dana dospijeća obveze ili ako korisnik na drugi način prekrši obveze iz Ugovora ili općeg akta Vrtića,
1. primiti dijete koje prelazi iz drugog Vrtića radi preseljenja i drugih opravdanih razloga ukoliko ima slobodnih kapaciteta.

Članak 24.
Vrtić i korisnik usluga sklapaju ugovor o ostvarivanju programa njege, odgoja obrazovanja i zaštite djeteta u cjelodnevnom 9- satnom programu u terminu od 6,30 sati do 15,30 sati i u skladu sa Zakonom.

Članak 25.
1) Temeljem Odluke kojom je uređena  participacija troškova smještaja djece s prebivalištem na području Općine Brinje u Dječji vrtić „Tratinčica“ roditelj-korisnik usluga za smještaj djeteta u Vrtiću plaća participaciju prema Odluci predstavničkog tijela osnivača u iznosu koji je predviđen Odlukom, a koji se može mijenjati tijekom godine.
2) Roditelj-korisnik usluga uplaćuje sredstva na žiro-račun Općine.
Članak 26.
1) S obzirom na Odluku iz prethodnog članka pravo na smanjenje participacije imaju:
1. samohrani roditelji za 25% od punog iznosa,
1. bolovanje djeteta duže od mjesec dana -50% od punog iznosa		
1. korisnik koji u Dječjem vrtiću na smještaju ima dvoje djece, za drugo dijete 25% od punog iznosa
1. za treće dijete istog roditelja u vrtiću 50% punog iznosa
2) Uz zahtjev za ostvarenje prava utvrđenih u stavku 1. ovog članka, roditelj - korisnik usluge obvezan je priložiti dokaze temeljem kojih stječe pravo djelomičnog  oslobađanja plaćanja učešća za smještaj djeteta u Vrtiću.

Članak 27.
Učešće-participacija za smještaj djeteta u Vrtić uplaćuje se do 30. - og u tekućem mjesecu.

IV. ISPIS DJECE IZ DJEČJEG VRTIĆA

Članak 28.
1) Korisnici usluga mogu ispisati dijete iz Vrtića pisanim zahtjevom za ispis (dalje u tekstu: zahtjev). 
2) Korisnik usluga je dužan predati zahtjev najkasnije 15 dana prije namjeravanog prekida korištenja usluga Vrtića. 
3) Zahtjev potpisuju oba roditelja djeteta, odnosno jedan roditelj u jednoroditeljskoj obitelji a predaje se ravnatelju/ici u uredu Vrtića.
4) Nakon što se utvrdi da korisnik nema nepodmirenih obveza prema Vrtiću, ravnatelj/ica donosi rješenje o ispisu.

Članak 29.
1) Dijete može biti ispisano iz Vrtića ukoliko roditelji djeteta ne izvrše obvezu plaćanja za usluge Vrtića u roku od 60 dana od dana dospijeća obveze. 
2) Dijete može biti ispisano iz Vrtića ukoliko dijete izostane iz Vrtića duže od 30 dana, a roditelj nije izostanak opravdao u tom razdoblju. 
3) Vrtić može ispisati dijete ako roditelj na drugi način prekrši obveze utvrđene ugovorom. 

Članak 30.
1) Rješenje o ispisu donosi ravnatelj/ica. 
2) Protiv rješenja o ispisu roditelj ima pravo žalbe. 
3) Žalba se u pisanom obliku podnosi ravnatelju/ici u roku od 15 dana od dana dostave rješenja.
4) Žalba ne odgađa pravne učinke rješenja iz st.1.ovog članka.				


V. PROMJENA PROGRAMA ILI ODGOJNO-OBRAZOVNE SKUPINE

Članak 31.
Vrtić može premjestiti dijete u drugi program ili odgojno-obrazovnu skupinu ukoliko to zahtijevaju uvjeti rada, potrebe organizacije djelatnosti, primjena Državnog pedagoškog standarda predškolskog odgoja i naobrazbe ili izvanredne okolnosti.	


VI. PRIJELAZNE I ZAVRŠNE ODREDBE

Članak 32.
Danom stupanja na snagu ovog Pravilnika prestaje važiti Pravilnik o upisu djece i ostvarivanju prava i obveza korisnika usluga u Dječjem vrtiću „Tratinčica“ Brinje od 
29.04.2022. godine, KLASA:601-02/22-05/40, URBROJ:2125-44-22-03-05.

Članak 33.
Ovaj Pravilnik stupa na snagu osmog dana od dana objave na oglasnoj ploči Vrtića.

KLASA:601-02/26-05/
URBROJ: 2125-44-26-03-
U Brinju,________.
											
PREDSJEDNICA UPRAVNOG VIJEĆA :                                                                                        
						


Ovaj Pravilnik objavljen je na oglasnoj ploči Vrtića dana ______. godine, a stupio je na snagu dana _____________.godine.


RAVNATELJICA:
								Ružica Perković
